b'\n_START_ARTICLE_\nAdept\n_START_SECTION_\nS\xc3\xb5na kasutamine\n_START_PARAGRAPH_\nM\xc3\xb5istet "adept" kasutatakse peamiselt l\xc3\xa4\xc3\xa4nemaises esoteerikas. Teosoofias t\xc3\xa4hendab see inimest, kes on saavutanud p\xc3\xbchitsuse astme ja saanud salajase, esoteerilise teadmise meistriks. S\xc3\xb5nal "p\xc3\xbchitsetu" on sarnane t\xc3\xa4hendus. P\xc3\xbchitsetuks kutsutakse teosoofias iga\xc3\xbcht, kes on "v\xc3\xb5etud vastu vabam\xc3\xbc\xc3\xbcrlaseks v\xc3\xb5i p\xc3\xbchitsetud okultistlikesse m\xc3\xbcsteeriumitesse". Sageli v\xc3\xb5ivad s\xc3\xb5nad "adept" ja "p\xc3\xbchitsetu" olla s\xc3\xbcnon\xc3\xbc\xc3\xbcmid._NEWLINE_Okultsetes \xc3\xb5petustes nimetatakse meistriteks ehk p\xc3\xbchitsetuteks vaimsete \xc3\xbchingute ja salaorganisatsioonide rajajaid (nt Christian Rosenkreuz, Aleister Crowley). Adeptiks v\xc3\xb5ib saada initsiatsioonide ehk p\xc3\xbchitsuste kaudu, mis jagatakse mitmesugustes s\xc3\xbcsteemides erinevateks astmeteks. Roosiristlaste ja vabam\xc3\xbc\xc3\xbcrlaste ordudes on erinevad p\xc3\xbchitsusastmete s\xc3\xbcsteemid.\n_START_SECTION_\nH. P. Blavatsky\n_START_PARAGRAPH_\nHelena P. Blavatsky kasutab oma t\xc3\xb6\xc3\xb6des m\xc3\xb5istet "adept" \xc3\xbcsna vabalt, madalaimalt funktsioonilt on adept iidsete varjatud teadmiste hoidja. K\xc3\xb5rgeimas funktsioonis aitab ta inimkonda oma suurest kaastundlikkusest, sest adepti v\xc3\xb5imete hulka kuulub v\xc3\xb5ime kontrollida elementaale ning nii f\xc3\xbc\xc3\xbcsilisi kui ka astraalolendeid (nn mitteadeptide erinevaid meeleseisundeid).\n_START_SECTION_\nAlice Bailey\n_START_PARAGRAPH_\nAlice Bailey enamik kirjutisi kirjeldab vaimse arengu hierarhiat ja p\xc3\xbchitsuse teed, millele astumise iga\xc3\xbcks v\xc3\xb5ib vastavalt soovile valida. A.Bailey t\xc3\xb6\xc3\xb6des on adept m\xc3\xa4\xc3\xa4ratletud kui olend, kes on l\xc3\xa4binud v\xc3\xa4hemalt viis seitsmest v\xc3\xb5imalikust p\xc3\xbchitsusest, mis annavad talle kiirte j\xc3\xb5u ning v\xc3\xb5imu kiirte \xc3\xbcle. Kuues ja seitsmes intsiatsioon toimuvad juba peenematel tasanditel, p\xc3\xa4rast adepti lahkumist siitilmast.\n_START_SECTION_\nS\xc3\xb5na "adept" kasutamine eri ordudes\n_START_PARAGRAPH_\nOkultsetes organisatsioonides on tavaliselt erinevad tasemed, milles algaja v\xc3\xb5ib t\xc3\xb5usta valitud maagilises s\xc3\xbcsteemis k\xc3\xb5rgemale. Neid tasemeid nimetatakse kas kraadideks v\xc3\xb5i astmeteks.\n_START_SECTION_\nHermeetiline Ordu Kuldne Koidik\n_START_PARAGRAPH_\nRoosiristlaste v\xc3\xa4lise ehk Hermeetilise Ordu Golden Dawn (Kuldne Koidik) initsiatsioonis\xc3\xbcsteemis on adept see, kes on andnud 5\xe2\x80\x936 astme vande, ning kellele on omistatud tiitel Adeptus Minor. S\xc3\xbcmboolselt t\xc3\xa4hendab see aste vaimset p\xc3\xbc\xc3\xbcdlejat, kes omavad nelja elemendi liidule allutatud \xc3\xb5iglast ja tasakaalustatud vaimu, initsiatsioonis viiakse nad meditatiivses seisundis adepti Christian Rosenkreutzi hauani. \xc3\x95iges meeleolus adept samastab ennast C.Rosenkreutzi v\xc3\xb5i isegi Jeesusega, mille tagaj\xc3\xa4rjel ta tunneb endas tahtmatult t\xc3\xb5usvat eufoorse empaatia voogu. Adeptus Minori aste ja j\xc3\xa4rgnevad astmed, Adeptus Major ja Adeptus Exemptus moodustavad nn Kuldse Koidiku Teise Ordu, mida nimetatakse ka Rosae Rube\xc3\xa6 et Aure\xc3\xa6 Crucis (Rubiin Roos ja Kuldne Rist). Need astmed vastavad kabalistlikus sephirahis Tipherethile, Geburah\xe2\x80\x99le ja Chesedile._NEWLINE_Adeptus Minori vanne sisaldab tingimust: "\xc3\x9chendan ennast oma k\xc3\xb5rgema ja jumaliku geeniusega", millele sagedamini on viidatud (eriti Aleister Crowley poolt) kui vestlustele P\xc3\xbcha Kaitseingliga. V\xc3\xb5ttes sellise \xc3\xbclesande, peab Adeptus Minor teist korda l\xc3\xa4bima varasemad astmed (Zelatorist kuni Philosophuseni) ning nende teadmised enne, kui ta j\xc3\xb5uab Adeptus Major\'i astmeni kui t\xc3\xa4ie\xc3\xb5iguslik adept.'